— Так, думалі, што адыграем колькі канцэртаў, паспрабуем-пакажам і разыдземся. А калі пачалі працаваць, з’явілася пачуццё творчасці, пачуццё таго, што з гэтым можна рухацца наперад. Цяпер гэта не тое, што бачылася спачатку (зрэшты, што бачылася спачатку, ты й сам не можаш зразумець, таму далей шукаеш). Мы моцна змяняемся: калі параўноўваць наш першы альбом і апошні, складаецца ўражанне, што матэрыял рабілі зусім розныя людзі. Насамрэч нам вельмі камфортна быць разам і нам даспадобы тое, што ў нас выходзіць.